钦定古今图书集成/明伦汇编/官常典/第517卷 > 蒲察胡盏
## 钦定古今图书集成/明伦汇编/官常典/第517卷 > 蒲察胡盏

按《金史》本传：“胡盏，案出浒水人。年十八从军，其父特
厮死，袭为谋克。天辅间，夏以兵三万出天德路，胡盏
从娄室迎战，以兵三百败敌二千。天会三年，大军攻
太原，城中出兵万馀来战，胡盏以所领千户军击之，
复败敌兵三万馀于榆次境。六年，从娄室攻凉兆，以
所部兵屡与宋人接战，皆先登有功。七年，取邠州，遇”
宋人二十馀万，我军右翼少却。时胡盏为左翼千户，
摧锋陷阵，敌遂败去。败张浚、富平，复有功。十三年，击
关师古于临洮，众三万馀。从攻泾州，从破德顺、秦、巩、
临洮、河、兰等州，破吴璘兵，胡盏皆有力焉。授德顺州
刺史，改陇州防御使、凤翔尹。卒，年五十五。